OpenLLM-France/wikimedia huggingface dataset:
# Mosquiter de Rickett

El mosquiter de Rickett (Phylloscopus ricketti) és una espècie d'ocell de la família dels fil·loscòpids (Phylloscopidae). Es troba a la Xina, Tailàndia i Vietnam. Els seus hàbitats principals són els boscos temperats, els boscos tropicals i subtropicals de frondoses humits de les terres baixes, els matollars temperats, els matollars secs tropicals i subtropicals, les plantacions i els jardins rurals. El seu estat de conservació es considera de risc mínim.
L'epitet específic ricketti fa referència al col·leccionista britànic Charles Boughey Rickett (1851-1943).

## Referències

* 1 2 «Mosquiter de Rickett». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 626. ISBN 978-84-16728-37-4.
* ↑ BirdLife International. «Sulphur-breasted Warbler. Phylloscopus ricketti» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Miracinonyx

Miracinonyx és un gènere extint de fèlid que visqué a Nord-amèrica durant el Pliocè i el Plistocè (entre fa 3.000.000 i fa 10.000–20.000 anys). Tot i que en moltes llengües se'l coneix amb el nom de «guepard americà», els paleontòlegs no el classifiquen com a guepard autèntic, car no forma part del clade Acinonychinae, sinó de la subfamília Felinae. De fet, es creu que el puma és un dels seus parents més propers.

## Referències

* ↑ L. D. Martin. 1998. «Felidae». A C. M. Janis, K. M. Scott i L. L. Jacobs (editors), Evolution of Tertiary Mammals of North America 1:236–242
# Mirabueno

Mirabueno és un municipi de la província de Guadalajara, a la comunitat autònoma de Castella-La Manxa. Està situat entre Las Inviernas i Mandayona.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Municipis d'Angola

Aquesta és la llista de Municipis d'Angola, agrupats per província.
Angola es divideix en 18 províncias que se subdivideixes en 162 municípios (municipis o consells municipals), i que se subdivideixen en 613 comunas (comunes).
| Província | Capital | Municipis |
| Bengo | Caxito | Ambriz, Bula Atumba, Dande, Dembos, Ícolo e Bengo, Nambuangongo, Pango-Aluquém |
| Benguela | Benguela | Balombo, Balombo, Baía Farta, Benguela, Bocoio, Caimbambo, Chongoroi, Cubal, Ganda, Lobito |
| Bié | Kuito | Andulo, Camacupa, Catabola, Chinguar, Chitembo, Cuemba, Cunhinga, Kuito, Nharea |
| Cabinda | Cabinda | Belize, Buco Zau, Cabinda, Cacongo |
| Cuando Cubango | Menongue | Calai, Cuangar, Cuchi, Cuito Cuanavale, Dirico, Mavinga, Menongue, Nancova, Rivungo |
| Cunene | Ondjiva | Cahama, Cuanhama, Curoca, Cuvelai, Namacunde, Ombadja |
| Huambo | Huambo | Bailundo, Catchiungo, Caála, Ekunha, Huambo, Londuimbale, Longonjo, Mungo, Tchicala Tcholohanga, Tchinjenje, Ukuma |
| Huíla | Lubango | Caconda, Caluquembe, Gambos, Chibia, Chicomba, Chipindo, Cuvango, Humpata, Jamba, Lubango, Matala, Quilengues, Quipungo |
| Kwanza-Nord | N'dalatando | Ambaca, Banga, Bolongongo, Cambambe, Cazengo, Golungo Alto, Gonguembo, Lucala, Quiculungo, Samba Cajú |
| Kwanza-Sud | Sumbe | Amboim, Cassongue, Conda, Ebo, Libolo, Mussende, Porto Amboim, Quibala, Quilenda, Cela, Sumbe, Waku-Kungo |
| Luanda | Luanda | Cazenga, Maianga, Ingombota, Samba, Viana, Cacuaco, Rangel, Kilamba Kiaxi, Sambizanga |
| Lunda-Nord | Lucapa | Cambulo, Capenda Camulemba, Caungula, Chitato, Cuango, Cuílo, Lóvua, Lubalo, Lucapa, Xá-Muteba |
| Lunda-Sud | Saurimo | Cacolo, Dala, Muconda, Saurimo |
| Malanje | Malanje | Cacuso, Calandula, Cambundi Catembo, Cangandala, Cahombo, Kiuaba Nzoji, Cunda Dia Baze, Luquembo, Malanje, Marimba, Massango, Mucari, Quela, Quirima |
| Moxico | Luena | Alto Zambeze, Bundas, Camanongue, Léua, Luau, Luacano, Luchazes, Lumeje, Moxico |
| Namibe | Namibe | Bibala, Camacuio, Namibe, Tômbwa, Virei |
| Uíge | Uíge | Cangola, Ambuíla, Bembe, Buengas, Damba, Santa Cruz, Mucaba, Negaje, Puri, Quimbele, Quitexe, Sanza Pombo, Songo, Uíge, Maquela do Zombo |
| Zaire | Mbanza Kongo | Cuimba, Mbanza Kongo, Nóqui, Nzeto, Soyo, Tomboco |

## Referències

* ↑ «Resultados Resultados Definitivos do Recenseamento Geral da População e da Habitação de Angola 2014» (pdf). Instituto Nacional de Estatística, 01-03-2016.
* ↑ «Angola Em Números 2014» (pdf) p. 12-13. Instituto Nacional de Estatística, 2014. Arxivat de l'original el 7 juny 2016.
* ↑ «Domingos Mutaleno faz visita ao município do Lovua» (en portuguès). Comissão Nacional Eleitoral, 14-01-2016. Arxivat de l'original el 10 de maig 2017. [Consulta: 20 març 2017].
* ↑ «Lunda-Norte pode ter mais um município». O País, 27-01-2015 [Consulta: 20 març 2017]. Arxivat 1 de novembre 2016 a Wayback Machine. «Còpia arxivada». Arxivat de l'original el 2016-11-01. [Consulta: 20 març 2017].
# Montan (trobador)

* Aquest article tracta sobre trobador. Vegeu-ne altres significats a «Montan».
Montan (fl. mitjan s. XIII) fou un trobador occità, potser provençal. Se'n conserven només quatre composicions.

## Vida

No es tenen notícies d'aquest trobador. El nom amb el qual és conegut sembla ser un renom, potser obscè (seria una forma del verb muntar; en la tençó, la dama es declara atreta pel seu nom). La tençó esmentada és fingida, de to obscè, entre el trobador i una dona: Eu veing vas vos, Seingner, fa[u]da levada (la primera estrofa l'inicia la dama: la segona, el trobador, Et eu vas vos, Dompn', ab braga bassada). És una de les peces més explícites del corpus trobadoresc i per això el trobador no va ser editat fins relativament tard (de fet, l'edició de Cluzel no inclou la traducció d'aquesta peça). Les altres poesies d'aquest autor tenen un to diferent, cosa que fins i tot ha fet dir que serien d'un altre trobador: Cascus deu blasmar sa follor és una cobla on explica que els bons amics, com a tals, han de criticar el que facin de malament els seus amics. L'intercanvi de cobles amb Sordel, que altrament permet datar l'activitat literària de Montan, critica els barons que no s'atenen a la paraula donada. Finalment, Vostr' alens es tant putnais és una cobla que conté una virulenta invectiva contra una dama ja no jove ni atractiva "que podries ser la mare del vell de mon pare".
Montan és mencionat en un poema de Ramon de Rosselló, cosa que ha permès, de retruc, datar l'activitat literària de Ramon de Rosselló.

## Obra

* (306,1) Cascus deu blasmar sa follor
* (306,2) Eu veing vas vos, Seingner, fa[u]da levada
* (306,3 = 437,8) (Be·m) Meraveill me com negus honratz bars (intercanvi de cobles amb Sordel)
* (306,4) Vostr' alens es tant putnais

## Referències

* ↑ Hipòtesi rebutjada per Cluzel, 155-6
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Irénée-Marcel Cluzel (1974), Le troubadour Montan (XIIIe siècle), in: Mélanges d'histoire littéraire, de linguistique et de philologie romanes Ch. Rostaing, Liège: ARUL. pp. 153–164.

### Repertoris

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Montan és el número PC 306]

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-306/306%20-%20Montan.htm
* http://www.trobar.org/troubadours/montan/
# Montigny-le-Tilleul

Montigny-le-Tilleul (en való Montgneye-Tiyoû) és un municipi belga de la província d'Hainaut a la regió valona. Limita amb els municipis de Thuin, Charleroi, Fontaine-l'Évêque i Ham-sur-Heure-Nalinnes. El 1977, va annexionar el municipi de Landelies. Està situat entre el Sambre i l'Eau d'Heure.

## Agermanaments

* Vincennes
* Montereale Valcellina
# Municipis de Tabasco

Llista de municipis de Tabasco. L'estat de Tabasco s'organitza administrativament en disset municipis:
| Codi | Municipi | Superfície (km²) | Seu municipal |
| 001 | Balancán | 3.626 | Balancán |
| 002 | Cárdenas | 2.112 | Cárdenas |
| 003 | Centla | 3.093 | Frontera |
| 004 | Centro | 1.612 | Villahermosa |
| 005 | Comalcalco | 723 | Comalcalco |
| 006 | Cunduacán | 624 | Cunduacán |
| 007 | Emiliano Zapata | 510 | Emiliano Zapata |
| 008 | Huimanguillo | 3.758 | Huimanguillo |
| 009 | Jalapa | 643 | Jalapa |
| 010 | Jalpa de Méndez | 472 | Jalpa de Méndez |
| 011 | Jonuta | 1.575 | Jonuta |
| 012 | Macuspana | 2.552 | Macuspana |
| 013 | Nacajuca | 488 | Nacajuca |
| 014 | Paraíso | 378 | Paraíso |
| 015 | Tacotalpa | 739 | Tacotalpa |
| 016 | Teapa | 680 | Teapa |
| 017 | Tenosique | 2.098 | Tenosique de Pino Suárez |
# Múscul tríceps sural

* Per a altres significats, vegeu «Tríceps».
El múscul tríceps sural és un múscul de la cama que inclou tres feixos: està constituït per la reagrupació dels músculs gastrocnemis (vulgarment coneguts com a bessons) per la part exterior i el múscul soli per la part interior, que s'insereixen conjuntament a l'os calcani a la part posterior del peu mitjançant el tendó calcani (vulgarment conegut com a tendó d'Aquil·les).

## Referències

* ↑ «Triceps surae muscle» (en anglès). [Consulta: 26 gener 2022].
* ↑ «Triceps Surae» (en anglès). [Consulta: 26 gener 2022].
# Muzayna

Muzayna (nisba Mizani) fou una tribu àrab que en temps de Mahoma vivia al sud de Medina. Es van fer musulmans aviat quan el Profeta es va establir a Medina i van lluitar a Badr i Uhud. Van restar fidels durant la Ridda. Van participar en la conquesta de Pèrsia i grups de la tribu es van establir a Bàssora i Kufa. Van donar suport a Alí ibn Abi-Tàlib. Algun grup de la tribu va anar a Egipte, on van desaparèixer absorbits per altres grups més grans. Un petit grup va arribar fins a Baena a l'Àndalus. La major part de la tribu va restar no obstant al Hijaz. Al final del segle xvi i la primera meitat del XVII la major part van emigrar al Sinaí on van formar la confederació de tawara amb els ukaylat i els sawaliha, al sud de la península. Els que van quedar al Hijaz van emigrar cap Aràbia central a l'inici del segle xix.

## Referències

* ↑ Enciclopèdia de l'Islam, VII, 825-826
# Muzillac

Muzillac (en bretó Muzilheg, gal·ló Mezuliac) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 4.322 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.189 | 2.516 | 2.987 | 3.288 | 3.471 | 3.805 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Joseph Brohan | Divers droite |
# Moret Loing et Orvanne

Moret-Loing-et-Orvanne és un antic municipi francès, situat al departament del Sena i Marne i a la regió d'Illa de França.
Es va crear a l'1 de gener de 2016 amb la fusió del municipis d'Orvanne, Épisy i Montarlot, però va desaparèixer a finals d'aquell mateix any al unir-se al municipi de Veneux-les-Sablons i crear Moret-Loing-et-Orvanne.

## Referències

* ↑ Arrêté du 29 octobre 2015 portant création de la commune nouvelle de Moret Loing et Orvanne
* ↑ Arrêté du 26 décembre 2016 portant création de la commune nouvelle de Moret-Loing-et-Orvanne
# Màcula (dermatologia)

Una màcula (terme en llatí que significa «taca») és una taca de la pell causada per una alteració de la pigmentació, del reg sanguini o per sortida de sang (al teixit). Aquests canvis no van acompanyats d'un augment de consistència o un canvi de nivell (de la pell). Són de color, mida i forma variable:
* Les màcules pigmentàries resulten de canvis en la concentració de melanina, emmagatzemats per melanòcits a la pell, i l'excés d'aquest compost resulta en una màcula hipercromàtica i l'absència o escassetat de màcules acròmiques o hipocròmiques, respectivament.
* Les màcules vasculars són produïdes per defectes en la microcirculació de la pell. Quan es comprimeixen, haurien de desaparèixer i en descomprimir-les reaparèixer, que els diferencia de les macules hemorràgiques. La telangièctasi i l'eritema són tipus de macules vasculars.
* Les màcules hemorràgiques, segons la seva forma i mida, es poden classificar com petèquies (format d'un punt) i equímosis (format de placa). El color de les taques hemorràgiques varia d'acord amb el seu estadi, que evoluciona des de vermell-violeta fins a groc, ja que hi ha una degradació de l'hemoglobina de la sang. Quan hi ha extravasació de sang, que causa l'elevació de la pell, és un hematoma.

## Referències

* ↑ Celmo Celeno Porto. Guanabara Koogan. Semiologia Médica. 5, 2006.
# Tarauli

Tarauli fou un efímer principat de l'Índia, feudatari d'Orccha que va existir la primera meitat del segle XVIII. Actualment Tarauli és un poblet de 420 habitants (2001) al districte de Kanpur Dehat i subdistricte de Rasulabad, a l'estat d'Uttar Pradesh.
Vers el 1690 el maharajà d'Orchha, Udot Singh, va donar al seu germà Diwan Rai Singh, el jagir de Baragaon i a la seva mort es va dividir en vuit hasht (parts) entre els seus fills (Bhaiya = germans) i es van formar vuit estats entre els quals el de Tarauli; extinta poc després la branca els seus dominis es van repartir entre els dels estats veíns del mateix origen.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. article Hasht-Bhaiya
# Taravilla

Taravilla és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1900 | 1991 | 1996 | 2001 | 2006 |
| 372 | 79 | 77 | 71 | 63 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Taquifilàxia

La taquifilàxia és un fenomen pel qual l'administració successiva d'una substància (generalment un fàrmac o droga), aplicades en intervals breus, originen reaccions d'intensitat decreixent amb la consegüent necessitat de consumir dosi cada vegada majors per a aconseguir els mateixos efectes que es van aconseguir inicialment. És un efecte que presenten molts fàrmacs perquè l'organisme potencia els seus mecanismes de degradació de la substància, però a les drogues s'afegeix un fenomen de tolerància psicològica.
La taquifilàxia es troba dintre dels fenòmens de dessensibilització cel·lular, que ocorren a causa d'una estimulació farmacològica perllongada en el temps. Aquests sistemes poden ser heteròlogues si la cèl·lula es dessensibilitza pel fet que el receptor del fàrmac se separa del sistema de transducció del senyal, o homòlegs, si el motiu de la dessensibilització resideix en l'estructura molecular del receptor. Així, es pot trobar regulació a la baixa, a la tolerància i a la taquifilaxia.
Aquesta dessensibilització té un efecte de curta durada, a diferència de la tolerància i la regulació a la baixa.
# Tarkan

Tarkan Tevetoğlu (Alzey, Alemanya, 17 d'octubre de 1972), conegut com a Tarkan, és un cantant de música pop turc. Està casat, des del 29 d'abril de 2016, amb Pınar Dilek. El maig de 2016 va fer un àlbum de música clàssica turca amb el nom Ahde Vefa (turc per Pacta sunt servanda).

## Referències

* ↑ «Türk pasaportunu tercih eden ünlü...». Bugün [Consulta: 3 maig 2016]. Arxivat 2016-06-03 a Wayback Machine. «Còpia arxivada». Arxivat de l'original el 2016-06-03. [Consulta: 3 maig 2016].
* ↑ http://www.milliyet.com.tr/tarkan-pinar-dilek-le-sozlendi-magazin-2237615/
* ↑ http://www.ntv.com.tr/yasam/turkce-muzikte-umudumuz-yarinlarda-degil-yine-gecmiste,EfuPfTChTECq9CJiU5n6nQ

## Enllaços externs

* Web oficial Arxivat 2014-01-17 a Wayback Machine. (turc)
# Sunifred II d'Urgell

Sunifred II d'Urgell (880? - 948) fou comte d'Urgell (897 - 948). Tercer fill del comte Guifré el Pilós i Guinidilda d'Empúries. Mentre un germà, Guifré II Borrell, heretà els comtats de Barcelona, Girona i Osona i un altre germà, Miró, el comtat de Cerdanya, ell heretà el comtat d'Urgell iniciant-se així la primera dinastia hereditària del comtat. Va afavorir la recuperació del territori pallarès. L'any 914 va presidir una assemblea eclesiàstica que va refondre els béns d'antics monestirs decaiguts i els va adscriure a Sant Sadurní de Tavèrnoles. Mort sense descendència, tot i estar casat amb Adelaida de Barcelona, va heretar el comtat el seu nebot, Borrell II, comte de Barcelona.

## Referències

* ↑ «Sunifred II d'Urgell». Gran Enciclopèdia Catalana. Barcelona: Grup Enciclopèdia Catalana.
# Paulin Vernière

Paulin Vernière (Montpeller, 1818 - ?) fou un geòleg mallorquí.
Després de viure durant una època al Brasil, s'instal·là a Mallorca a finals de la dècada de 1830. S'associà amb l'enginyer Paul Bouvy per dur a terme l'explotació de mines de carbó a Binissalem, devers l'any 1839, i després, l'any 1842, compraren una mina de coure al Montseny. Però les empreses mineres dels dos geòlegs feren fallida aviat.
Entre 1845 i 1849, un altre cop amb Paul Bouvy, van acomplir la dessecació del Prat de Sant Jordi a Palma. El 1852 dissenyaren el projecte de dessecació de s'Albufera de Mallorca, però no aconseguiren el finançament escaient per dur a bon port l'empresa.
Vernière acompanyà el científic alemany Pagenstecher en el seu viatge a Mallorca (1865) i traduí al castellà la seva obra Die insel Mallorka, on es relata aquest viatge. El 1879 formà part de la lògia masònica Reforma 140 de Palma i col·laborà amb els grups republicans locals. Va escriure Una reparación más que una preocupación mallorquina (1877), en la qual defensava la posició de Josep Tarongí en la defensa des xuetes. També va escriure Nociones generales de geología y su aplicación a Mallorca(1880). Els darrers anys de la seva vida els dedicà a l'experimentació agrària en una propietat que havia comprat a Llucmajor. Va ser redactor de El Porvenir Balear i col·laborà amb El Isleño i a El Demócrata.

## Referències

* ↑ Rosselló i Verger, Vicenç M. «El Prat de Sant Jordi (Mallorca) i la seva dessecació». Treballs de la Societat Catalana de Geografia, 50, 2000, pàg. 119-139.
* ↑ «Vernière, Paulin». A: Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 96-97. ISBN 84-8661702-2.
# Lèmur ratolí de Bongolava

El lèmur ratolí de Bongolava (Microcebus bongovaensis) és una espècie de lèmur ratolí endèmic de Madagascar. Viu en un àmbit geogràfic petit als boscos caducifolis de l'oest, incloent-hi el bosc de Bongolava i el bosc d'Ambodimahabibo (entre el riu Sofia i el riu Mahajamba. És un lèmur ratolí relativament gran que mesura un total de 26-29 cm de llargada, incloent-hi la cua de 15-17 cm.

## Referències

* 1 2 Garbutt, Nick. Mammals of Madagascar, A Complete Guide, 2007, p. 98–99.
# Čakanovce (Košice)

* No s'ha de confondre amb Čakanovce (Banská Bystrica).
Čakanovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1276.
# Siem de Jong

Siem Stefan de Jong (ˈsim də ˈjɔŋ; nascut el 28 de gener de 1989) és un jugador de futbol professional neerlandès ja retirat, germà del també futbolista Luuk de Jong, que jugava com a mitjapunta o segon davanter.

## Referències

* ↑ «Newcastle United Siem de Jong». Newcastle United, 2013. Arxivat de l'original el 15 de novembre de 2014. [Consulta: 9 gener 2015].

## Enllaços externs

* Siem de Jong, Fitxa a Soccerway
* Siem de Jong a Voetbal International (neerlandès)
* Estadístiques a OnsOranje a Wayback Machine (archived 2014-07-14)
# White Resistance Manual

White Resistance Manual o Manual de la resistència blanca és un manual supremacista blanc similar a The Anarchist Cookbook. Promou la fundació de petites cèl·lules supremacistes blanques independents, convertir els individus captats en "llops solitaris" adoctrinats i instruir-los en la "guerra de guerrilles" per "lluitar contra el sistema", i també és un manual d'instruccions sobre com dur a terme activitats il·legals com la fabricació d'armes i el terrorisme, a més de la violenta guerra de guerrilles contra el Govern. També conté una secció de sabotatge que inclou la generació i distribució d'energia elèctrica, i assenyala que els sistemes d'alimentació es poden "derrocar" amb explosius, incendis provocats i foc de rifles de llarg abast. Posteriorment, el manual aconsella que els mitjans esmentats es poden utilitzar contra subestacions, transformadors i pilones de suspensió. El llibre va ser popular a llocs web neonazis fins que va atreure l'atenció dels mitjans de comunicació i de les forces de l'ordre, fet que va provocar que molts llocs el retiressin. L'activista anarquista Sherman Austin que fou empresonar un any per difondre informació d'accions directes anarquistes va dir sobre el llibre:
| « | (anglès) There’s something on the Internet called the White Resistance Manual. It’s pretty much for white supremacists…to carry out a large-scale guerilla campaign through means of assassination, threats, obtaining funds through fraud, everything from firearms to explosives. I’ve seen, not surprisingly, no action taken against those people, but here I am, an anarchist website, not even close to what that is, not even close to what else you can find on the Internet. | (català) Hi ha una cosa a Internet que es diu Manual de la resistència blanca. És pràcticament per als supremacistes blancs... i empeny dur a terme una campanya de guerrilla a gran escala mitjançant assassinats, amenaces, obtenció de fons mitjançant frau, des d'armes de foc fins a explosius. He vist, sense estranyar-me, que no s'actuava contra aquesta gent, però aquí estic (a presó), amb una web anarquista, ni tan sols a prop del que allò és, i ni tan sols a prop del que més pots trobar a Internet. | » |
| — "Muzzled Activist in the Age of Terror" by Josh Frank, with Merlin Chowkwanyun ||||
La possessió del manual és il·legal al Regne Unit, i se n'han trobat exemplars a grups supremacistes blancs de diversos països com Espanya.

## Referències

* ↑ «The Far Right Domestic Extremist Threat to the Power Grid». WaterISAC, 24-03-2020 [Consulta: 6 febrer 2022].
* ↑ Campbell, K. «The Far-Right Domestic Extremist Threat to the Power Grid». HS Today, 24-03-2020 [Consulta: 6 febrer 2022].
* ↑ «Muzzled Activist in the Age of Terror». Z Magazine. Arxivat de l'original el 23 febrer 2008. [Consulta: 6 febrer 2022].
* ↑ «Exeter Synagogue arsonist Tristan Morgan kept in hospital». BBC News, 05-07-2019 [Consulta: 6 febrer 2022].
* ↑ Muñoz, Pablo «Tramas neonazis imitan las tácticas de captación de Daesh en internet». ABC, 06-02-2022 [Consulta: 6 febrer 2022].
# Kiva (organització)

Kiva és una Organització sense ànim de lucre dedicada a concedir microcrèdits per Internet a petits emprenedors, grups de cooperatives, estudiants i gent amb pocs recursos d'arreu del món. La seva manera de funcionar es basa en la confiança en ONG sobre el terreny, que seleccionen els possibles candidats a obtenir el préstec i en fan el seguiment. Kiva posa la seva estructura web per obtenir petites donacions fins a assolir l'import total demanat, de manera que el risc és compartit i no cal tant finançament. Un cop es torna el préstec, el donant pot elegir tornar a deixar els diners a un altre projecte, donar-los a Kiva per a despeses internes o bé recuperar la seva inversió.
Des de 2005, Kiva ha microfinanciat més d'un milió de préstecs per un total de $950 milions, amb una taxa de retorn entre el 98 i el 99 per cent. Pel novembre de 2013 Kiva movia gairebé $1 milió cada tres dies. La plataforma de Kiva ha atret a una comunitat de més d'un milió prestadors d'arreu del món.

## Referències

* ↑ «What kind of organization is Kiva?». [Consulta: January 10, 2012].
* 1 2 Terry Waghorn. «Premal Shah: Loans That Change Lives». Forbes, November 14, 2013.
* ↑ Waghorn, Terry. «Premal Shah: Loans That Change Lives».
* ↑ Rebecca Grant. «Kiva gets $3M award from Google to reach the ‘overlooked' poor with big ideas». VentureBeat, December 12, 2013.

## Enllaços externs

* Pàgina oficial